Diari Oficial de la Generalitat Valenciana


Sumari del DOGV 2796, del 22-07-1996 (1996/838852)

RESOLUCIÓ de 29 de març de 1996, del president de la Comissió Territorial d'Urbanisme, que fa públic l'Acord de la Comissió Territorial d'Urbanisme d'11 de desembre de 1995, relatiu a l'aprovació definitiva del Pla Parcial del sector UBZ-4 del municipi de Monforte de Cid.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838852


Data del document
:   29-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 29 de març de 1996, del president de la Comissió Territorial d'Urbanisme, que fa públic l'Acord de la Comissió Territorial d'Urbanisme d'11 de desembre de 1995, relatiu a l'aprovació definitiva del Pla Parcial del sector UBZ-4 del municipi de Monforte de Cid.   
La Comissió Territorial d'Urbanisme, en la sessió del dia 11 de desembre de 1995 va adoptar l'acord següent:  
«Vist l'expedient de referència i d'acord amb els següents  
Antecedents de fet  
Primer  
L'Ajuntament, en la sessió plenària de 31 de març de 1995, va acordar-ne l'aprovació provisional, després de complir els tràmits d'aprovació inicial, el 15 de setembre de 1994, i d'exposició pública, mitjançant anuncis apareguts en el Butlletí Oficial de la Província de 19 de maig de 1994, en el Diari Oficial de la Generalitat Valenciana de 20 de gener de 1995 i en un dels diaris de major difusió provincial el 15 de novembre de 1994, sense que s'hi hagen presentat al·legacions.  
Segon  
La Comissió Territorial d'Urbanisme, en la sessió del dia 29 de setembre de 1995, va acordar suspendre l'aprovació definitiva de l'expedient de referència fins que s'esmenaren determinades deficiències que es van comunicar a l'Ajuntament.  
Tercer  
L'Ajuntament, el 10 de novembre de 1995, va presentar la nova documentació aprovada pel Ple de l'Ajuntament en la sessió de 9 de novembre de 1995.  
Quart  
La documentació està integrada per una memòria informativa i justificativa, plànols d'informació i ordenació, ordenances, pla d'etapes i estudi econòmic i financer.  
Cinqué  
La finalitat d'aquest expedient és el desenvolupament del sector UBZ-4 de les Normes Subsidiàries del municipi de Monforte del Cid, aprovades definitivament per la Comissió Territorial d'Urbanisme el 22 de juny de 1992 i afectat per la modificació puntual que es tramita conjuntament, relativa a la modificació del perímetre del sector i ubicació del sistema general d'aparcament establit en les Normes Subsidiàries.  
El sector amb una superfície de 21'3 ha es troba ubicat al sud-est del sòl urbà d'Orito (SU-2), i limita a l'oest amb la carretera AV-2231. L'actuació es promou per iniciativa particular del propietari majoritari dels terrenys, i hi ha dos propietaris més afectats.  
La mida de l'actuació correspon a una unitat integrada (inferior a 1.000 habitatges), als efectes d'aplicació de les reserves reglamentàries per a dotacions (annex del Reglament de Planejament).  
Sisé  
Consta en l'expedient informe dels serveis tècnics de Carreteres de la Conselleria d'Obres Públiques, Urbanisme i Transports, de data 15 de desembre de 1995 en els termes següents:  
"Una vegada examinada la documentació presentada en la qual s'esmenen les deficiències observades en l'informe anterior de data 21 de juliol, deficiències relatives d'una banda a l'existència de múltiples accessos al pla, i d'altra al dibuix de la zona de protecció de la carretera AV-2231, aquest Servei no troba cap impediment per a l'aprovació de l'expedient. Per tot el que s'ha exposat anteriorment s'emet un informe favorable."  
Consideracions tecnicojurídiques  
Primera  
La tramitació s'estima correcta, de conformitat amb el que estableixen l'article 116 del Text Refós de 1992 i els articles del 127 al 130 del Reglament de Planejament, per remissió del 138.2 del text legal esmentat.  
Segona  
La documentació es considera completa de conformitat amb l'article 83.5 del Text Refós de 1992 i els articles del 57 al 63 del Reglament de Planejament.  
Tercera  
Les determinacions d'aquest expedient es consideren en línies generals correctes una vegada s'han esmenat les deficiències assenyalades en l'anterior acord de la Comissió Territorial d'Urbanisme. No obstant això:  
1. D'acord amb el certificat presentat per l'Ajuntament relatiu al proveïment d'aigua potable del sector i l'execució de les obres necessàries que s'hi arrepleguen, el promotor de l'actuació haurà de subscriure els compromisos esmentats, i s'haurà d'arreplegar igualment tot això, amb posterioritat, en el programa que es fa amb aquesta finalitat.  
2. Pel que fa a l'execució del Pla Parcial caldrà ajustar-se a la regulació que respecte d'açò estableix la Llei Reguladora de l'Activitat Urbanística, en especial al que disposa la disposició transitòria quarta.  
3. L'aprovació d'aquest expedient es troba supeditada al compliment de les condicions imposades en l'acord d'aprovació definitiva de la modificació puntual de les Normes Subsidiàries que afecta aquest sector, i que han estat esmenades a falta d'aprovació del ple municipal de la documentació presentada.  
Cuarta  
La Comissió Territorial d'Urbanisme és l'òrgan competent per a l'adopció d'aquest acord a l'empara de l'article 118.3.a del text refós de la Llei sobre el Règim del Sòl i Ordenació Urbana, aprovat por Reial Decret Legislatiu 1/1992, de 26 de juny i l'article 15.10 del Reglament dels òrgans Urbanístics de la Generalitat Valenciana aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, la Comissió Territorial d'Urbanisme acorda:  
Aprovar definitivament el Pla Parcial del sector UBZ-4 del municipi de Monforte del Cid, i supeditar-ne la publicació i per tant l'eficàcia al fet que s'aporten compromisos subscrits pel promotor en relació amb les obres necessàries per al proveïment d'aigua i s'aprove definitivament la modificació puntual de les Normes Subsidiàries que afecta el sector."  
"Vist l'acord adoptat per la Comissió Territorial d'Urbanisme en la sessió d'11 de desembre de 1995, pel qual es va aprovar definitivament l'expedient de referència, i se supeditava la seua publicació al compliment de certes condicions, així com la documentació presentada per l'Ajuntament, amb data 17 de gener de 1996 que compleix en tots els punts l'acord de la Comissió, resolc:  
Ordenar la publicació immediata de l'acord d'aprovació definitiva a l'efecte de la seua entrada en vigor, i recordar a l'Ajuntament que ha de publicar íntegrament en el Butlletí Oficial de la Província d'Alacant les ordenances i normes urbanístiques, a fi que vigisquen, d'acord amb el que estableixen l'article 124 del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny; l'article 70 de la Llei 7/1985, de 2 d'abril, Reguladora de les Bases de Règim Local i l'article 59.4 de la Llei 6/1994, de 15 de novembre, Reguladora de l'Activitat Urbanística. Així mateix s'haurà de comunicar el contingut de la resolució a tots els interessats que apareguen en l'expedient."  
Contra aquest acord, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 23.1 del Reglament dels òrgans Urbanístics de la Generalitat Valenciana.»  
Alacant, 29 de març de 1996.- El president de la Comissió Territorial d'Urbanisme: Fernando Modrego Caballero.